*Výbor*

 *Národnej rady Slovenskej republiky*

 *pre hospodárske záležitosti*

 148. schôdza výboru

 Číslo: CRD – 830/2023 - VHZ

**464**

**U z n e s e n i e**

**Výboru Národnej rady Slovenskej republiky**

**pre hospodárske záležitosti**

z 8. júna 2023

k návrhu poslanca Národnej rady Slovenskej republiky Miloša SVRČEKA na vydanie zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení neskorších predpisov a ktorým sa menia a dopĺňajú niektoré zákony **(tlač 1548);**

**Výbor Národnej rady Slovenskej republiky**

**pre hospodárske záležitosti**

**s ú h l a s í**

s návrhom poslanca Národnej rady Slovenskej republiky Miloša SVRČEKA na vydanie zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení neskorších predpisov a ktorým sa menia a dopĺňajú niektoré zákony **(tlač 1548);**

**o d p o r ú č a**

 **Národnej rade Slovenskej republiky**

návrh poslanca Národnej rady Slovenskej republiky Miloša SVRČEKA na vydanie zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení neskorších predpisov a ktorým sa menia a dopĺňajú niektoré zákony **(tlač 1548)** schváliť s pozmeňujúcimi a doplňujúcimi návrhmi uvedenými v prílohe;

**p o v e r u j e**

predsedu výboru, aby výsledky rokovania výboru v druhom čítaní zo dňa 9. júna 2023 spolu s výsledkami rokovania ostatných výborov spracoval do písomnej spoločnej správy výborov v súlade s § 79 ods. 1 rokovacieho poriadku Národnej rady Slovenskej republiky a predložil ju na schválenie gestorskému výboru,

spoločného spravodajcu výborov **Ľ. Krajčíra,** aby v súlade s § 80 ods. 2 rokovacieho poriadku Národnej rady Slovenskej republiky informoval o výsledku rokovania výborov a aby odôvodnil návrh a stanovisko gestorského výboru k návrhu zákona uvedené v spoločnej správe výborov na schôdzi Národnej rady Slovenskej republiky.

 Peter **K r e m s k ý, v.r.**

 Peter **L i b a**  predseda výboru

Maroš **K o n d r ó t**

overovatelia výboru

 *Výbor*

 *Národnej rady Slovenskej republiky*

 *pre hospodárske záležitosti*

 148. schôdza výboru

 Príloha k uzneseniu č.464

**Z m e n y a  d o p l n k y**

**k** **návrhu poslanca Národnej rady Slovenskej republiky Miloša SVRČEKA na vydanie zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení neskorších predpisov a ktorým sa menia a dopĺňajú niektoré zákony (tlač 1548)**

V čl. I, 10. bode, § 6 ods. 7 sa slová „vybavený na osobnú hygienu“ nahrádzajú slovami „vybavený zariadením na osobnú hygienu“.

Pozmeňujúci návrh pojmovo precizuje navrhované ustanovenie doplnením absentujúceho slova v zmysle znenia § 6 ods. 8 platného znenia zákona č. 150/2013 Z. z.

V čl. I, 15. bode, § 8 ods. 4 sa slová „druhá veta a tretia veta znejú“ nahrádzajú slovami „sa druhá veta nahrádza textom, ktorý znie:“.

Pozmeňujúci návrh legislatívno-technickej povahy reaguje na platné znenie novelizovaného ustanovenia, ktorého obsahom sú len dve vety.

V čl. I, 24. bode, § 9 ods. 11 sa slovo „Navýšenie“ nahrádza slovom „Zvýšenie“.

Pozmeňujúci návrh terminologicky zjednocuje v návrhu zákona použité pojmy s § 9 ods. 11 jeho platného znenia.

V čl. I, 25. bode, § 10 ods. 5 písm. d) sa slová „centre pre deti a rodinu“ nahrádzajú slovami „centre pre deti a rodiny“.

Pozmeňujúci návrh koriguje názov centra pre deti a rodiny v zmysle znenia § 45 ods. 1 zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov.

V čl. I, 50. bode, § 15 ods. 8 sa slová „webovom portáli“ nahrádzajú slovami „webovom sídle“.

Pozmeňujúci návrh zosúlaďuje v návrhu zákona použité pojmy s § 19 ods. 2 platného znenia zákona.

V čl. I, 50. bode, § 15 ods. 16 sa slová „po vyznačení úplnosti žiadosti“ nahrádzajú slovami „po vyznačení overenia úplností náležitostí žiadosti“.

Pozmeňujúci návrh pojmovo zosúlaďuje novelizované ustanovenie so znením § 15 ods. 9 (čl. I, 50. bod návrhu zákona).

V čl. I, 50. bode, § 15 ods. 17, 18 a ods. 22 písm. b) sa za slovo „účel“ vkladá slovo „podpory“.

Pozmeňujúci návrh terminologicky precizuje navrhované znenie v zmysle skutočnosti, že na pojem „účel podpory“ nebola zavedená legislatívna skratka.

V čl. III, 5. bode, § 11 ods. 4 sa slová „vydanom podľa § 23 účinným“ nahrádzajú slovami „vydaným podľa § 23 a účinným“.

Pozmeňujúci návrh štylisticky upravuje navrhované znenie v zmysle zabezpečenia jeho väčšej zrozumiteľnosti.

V čl. III, 6. bode, § 12 ods. 2 písm. a) sa slová „v byte“ nahrádzajú slovami „v nájomnom byte“.

Pozmeňujúci návrh pojmovo vylepšuje novelizované ustanovenie konkretizáciou druhu bytu.